Vartalon tai raajan alueen muutosten lääkehoito eli skleroterapia

|  |  |
| --- | --- |
| Kuvaus: | Iholla olevan muutoksen pistohoito lääkeaineella potilasohje |

Sinulle on varattu aika ihon alueen muutoksen lääkehoitoon eli skleroterapiaan.

**TOIMENPITEESEEN VALMISTAUTUMINEN**

Toimenpiteeseen voit joko tulla suoraan kotoa tai sinut voidaan kutsua toimenpidettä varten vuodeosastolle edellisenä päivänä tai toimenpidepäivän aamuna. Sinun on oltava ravinnotta toimenpidepäivänä, vettä tai mehua saa juoda pieniä määriä. Toimenpide tehdään tarvittaessa anestesiassa.

Lääkärin määräämät lääkkeet voit pääsääntöisesti ottaa.  
  
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:  
  
**Primaspan, Asasantin, Orisantin, Marevan, Clopidogrel, Brilique, Efient, Plavix, Arixtra, Eliquis, Pradaxa, Xarelto**  
  
Lääke on ehkä jätettävä tauolle ennen toimenpidettä, mutta siitä saat osastolta/poliklinikalta erilliset ohjeet.  
  
Samoin, jos käytät **neidonhiuspuu,** **kiinankarhuputki, kalaöljy- ja omegavalmisteita tai valkosipuliuutetta**, jätä valmiste pois käytöstä vähintään viikko ennen toimenpidettä.  
  
Ilmoita myös, jos sinulla on jodi- tai puuduteyliherkkyys tai olet raskaana.  
  
Sinusta voidaan ottaa verikokeita muutama päivä ennen toimenpidettä tai toimenpidepäivän aamuna.

**TUTKIMUKSEN KULKU**

Toimenpiteen aikana olet makuulla toimenpidepöydällä. Hoidettava ihoalue puhdistetaan ja puudutetaan. Lääkeaine pistetään hoidettavalle alueelle ihon läpi.

Toimenpide kestää n. 30 – 90min.

**TUTKIMUKSEN JÄLKIHOITO**

Voit päästä tutkimuksen jälkeen suoraan kotiin tai vointiasi voidaan seurata vuodeosastolla tai heräämössä. Vuodeosastolla tai heräämössä olet vuodelevossa muutaman tunnin ja vuodeosastolla olet tarvittaessa seuraavaan aamuun. Toimenpiteen jälkeen ihon alueella voi olla kipua ja turvotusta sekä sinulla voi olla lisäksi lievää kuumeilua.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](file:///\\Z10099\D360_Work_tuotanto\cache\shp\vainikainenr\www.tutkimukseen.fi)

[www.stuk.fi](file:///\\Z10099\D360_Work_tuotanto\cache\shp\vainikainenr\www.stuk.fi)

**YHTEYSTIEDOT**

Jos varattu aika ei sovi sinulle, ota yhteys lähettävään yksikköön.

Jos sinulla on kysyttävää tutkimuksesta, ota yhteys Röntgen 1, puh 017 173 322

arkisin klo 8.00 - 14.30. Tähän numeroon voit jättää soittopyynnön ja

hoitaja/tutkimuksen suorittava lääkäri ottaa sinuun yhteyttä.